9. การควบคุมภายใน

ด้วยความเห็นของคณะกรรมการบริษัท
เกี่ยวกับความเพียงพอและความเหมาะสมของระบบการควบคุมภายในของบริษัทฯ
และการติดตามดูแลการดำเนินงานของบริษัทฯ ว่าสามารถป้องกันทรัพย์สินของบริษัทฯ
อันเกิดจากการที่ผู้บริหารนำไปใช้โดยมิชอบหรือไม่นั้นและไม่มีอำนาจเพียงพอนั้น
ในกรณีดังกล่าวคณะกรรมการบริษัท มีความเห็นว่าผู้บริหารของบริษัทฯ
ดำเนินการภายใต้ขอบเขตที่กระทำตามวัตถุประสงค์ของบริษัทฯ

สำหรับความเห็นของของคณะกรรมการตรวจสอบมีดังนี้

รายงานคณะกรรมการตรวจสอบ

ตามที่ประชุมคณะกรรมการ บริษัท ผลิตภัณฑ์อาหารกว้างไพศาล จำกัด (มหาชน)
ได้แต่งตั้งคณะกรรมการตรวจสอบของบริษัทฯ ต่อเนื่อง
และได้กำหนดหน้าที่ความรับผิดชอบของคณะกรรมการตรวจสอบเป็นลายลักษณ์อักษรไว้ใน “
กฎบัตรคณะกรรมการตรวจสอบ ”

คณะกรรมการตรวจสอบ บริษัท ผลิตภัณฑ์อาหารกว้างไพศาล จำกัด (มหาชน)
ประกอบด้วยกรรมการ จำนวน 3 ท่าน มี พล.ต.อ. ชาญ รัตนธรรม
เป็นประธานกรรมการตรวจสอบ ม.ร.ว. ถนัดศรี สวัสดิวัตน์ และ นางสมศรี วิกสิตพณิช
เป็นกรรมการตรวจสอบ

ในปี 2551 คณะกรรมการตรวจสอบได้เริ่มปฏิบัติหน้าที่
โดยตระหนักถึงความรับผิดชอบในการดูแลให้มีการดำเนินงานตามนโยบายของคณะกรรมการบริษัทฯ
อย่างมีประสิทธิภาพ และมีความโปร่งใส
สามารตรวจสอบการปฏิบัติงานได้ทุกขั้นตอนโดยไม่ก่อให้เกิดความขัดแย้งทางผลประโยชน์
และไม่ขัดต่อข้อกำหนด กฎหมาย และระเบียบต่างๆ ที่บริษัทฯ ต้องปฏิบัติตาม

ในปี 2551 คณะกรรมการตรวจสอบมีการประชุม โดยมีประเด็นที่เป็นสาระสำคัญ คือ

1.  คณะกรรมการตรวจสอบ ได้มีบทบาทในการประสาน และตรวจสอบด้านบัญชี การเงิน
    กับฝ่ายจัดการ และผู้สอบบัญชี และรับทราบผลการดำเนินงานจากรายงานงบการเงิน
    ที่ชัดเจนเป็นระยะทุกไตรมาส

2.  คณะกรรมการตรวจสอบ ได้รับความร่วมมืออันดีจากฝ่ายจัดการ
    ในการแสดงข้อมูลในกำกับดูแลกิจการ

3.  คณะกรรมการตรวจสอบ ขอเสนอให้ฝ่ายจัดการ ควรจัดทำแผนธุรกิจและแผนการตลาด
    เพื่อกำหนดเป้าหมาย และกลยุทธ์ทางธุรกิจ
    พร้อมทั้งจะได้ติดตามและประเมินผลได้อย่างถูกต้องชัดเจน

4.  ให้แนวทางในการปฏิบัติงานตรวจสอบภายใน
    รวมทั้งสอบทานและอนุมัติแผนการตรวจสอบประจำปี 2552 ของสำนักงานตรวจสอบภายใน

5.  ให้ความเห็นชอบในการเสนอผู้สอบบัญชี
    และการเสนอค่าสอบบัญชีของผู้สอบบัญชีของบริษัทผ่านคณะกรรมการ และที่ประชุมสามัญผู้ถือหุ้น

คณะกรรมการตรวจสอบมีความเห็นว่าการดำเนินงานของบริษัทในปี 2551
ที่ผ่านมาเป็นไปภายใต้ระบบความควบคุมภายในที่ดีมีการมอบอำนาจ
ทั้งด้านการผลิตที่มีระบบการผลิตที่ได้มาตรฐาน
มีเครื่องอุปกรณ์การผลิตที่ทันสมัย สะอาด ด้านการจัดซื้อวัตถุดิบเป็นไปตามราคาตลาด
มีการเปรียบเทียบราคา และคัดเลือกวัตถุดิบที่มีคุณภาพ และบริษัทฯ
ยังนำระบบคุณภาพมาตรฐานสากล เช่น ISO, GMP, HACCP
มาใช้ในการบริหารงานและระบบการผลิตของโรงงานอีกด้วย ด้านรายงานทางบัญชีและการเงิน
มีบุคลากร
ที่มีความรู้ด้านบัญชีแบ่งแยกตามหน้าที่รับผิดชอบ และแต่ละไตรมาสผู้สอบบัญชีจะเดินทางมาตรวจสอบ
ความถูกต้องของระบบบัญชี ส่งผลให้รายงานทางการเงินมีความถูกต้องและเชื่อถือได้

อนึ่ง คณะกรรมการตรวจสอบเป็นผู้ให้ความเห็นชอบนำเสนอต่อคณะกรรมการ บริษัท
ผลิตภัณฑ์อาหารกว้างไพศาล จำกัด (มหาชน) เพื่อขออนุมัติต่อที่ประชุมสามัญผู้ถือหุ้น ประจำปี 2552
ให้แต่งตั้งนายสมชาย คุรุจิตโกศล ผู้สอบบัญชีรับอนุญาต เลขที่ 3277 และ/หรือ นางสาววรรญา
พุทธเสถียร ผู้สอบบัญชีรับอนุญาต เลขที่ 4387 และ/หรือ นายนริศ เสาวลักษณ์สกุล
ผู้สอบบัญชีรับอนุญาต เลขที่ 5369บริษัท เอส.เค.แอคเคาน์แต้นท์ เซอร์วิสเซส จำกัด
เป็นผู้สอบบัญชีของบริษัทในปี 2552 ด้วย

(พล.ต.อ.ชาญ รัตนธรรม)

ประธานกรรมการตรวจสอบ

20 มีนาคม 2552

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบเกี่ยวกับระบบการควบคุมภายในของบริษัท
ผลิตภัณฑ์อาหารกว้างไพศาล จำกัด (มหาชน) นั้น ไม่พบข้อบกพร่องที่เป็นสาระสำคัญ
และการดำเนินงานของบริษัทฯ ได้ปฏิบัติตามการกำกับดูแลกิจการที่เหมาะสมทุกประการ

จึงเรียนมาเพื่อโปรดพิจารณา

ขอแสดงความนับถือ

(พล.ต.อ.ชาญ รัตนธรรม)

ประธานกรรมการตรวจสอบ

  20 มีนาคม 2552

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบเกี่ยวกับระบบการควบคุมภายใน ของบริษัท
ผลิตภัณฑ์อาหารกว้างไพศาล จำกัด (มหาชน) นั้น ไม่พบข้อบกพร่องที่เป็นสาระสำคัญ
และการดำเนินงานของบริษัทฯ ได้ปฏิบัติตามการกำกับดูแลกิจการที่เหมาะสมทุกประการ

จึงเรียนมาเพื่อโปรดพิจารณา

ขอแสดงความนับถือ

(ม.ร.ว.ถนัดศรี สวัสดิวัตน์)

กรรมการตรวจสอบ

  20 มีนาคม 2552

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบเกี่ยวกับระบบการควบคุมภายใน ของบริษัท
ผลิตภัณฑ์อาหารกว้างไพศาล จำกัด (มหาชน) นั้น ไม่พบข้อบกพร่องที่เป็นสาระสำคัญ
และการดำเนินงานของบริษัทฯ ได้ปฏิบัติตามการกำกับดูแลกิจการที่เหมาะสมทุกประการ

จึงเรียนมาเพื่อโปรดพิจารณา

ขอแสดงความนับถือ

(นางสมศรี วิกสิตพณิช)

กรรมการตรวจสอบ

2 มีนาคม 2552

เรื่อง รายงานระบบการควบคุมภายในและระบบบัญชี

เรียน คณะกรรมการบริษัท

บริษัท ผลิตภัณฑ์อาหารกว้างไพศาล จำกัด (มหาชน)

43 อาคารธนสาร ถนนเชียงใหม่ เขตคลองสาน กรุงเทพ

ในการตรวจสอบงบการเงินของบริษัท ผลิตภัณฑ์อาหารกว้างไพศาล จำกัด (มหาชน)
สำหรับปีสิ้นสุดวันที่ 31 ธันวาคม 2551 ตามมาตรฐานการสอบบัญชีที่รับรองทั่วไป
เพื่อแสดงความเห็นต่องบการเงินดังกล่าวว่า
ได้แสดงฐานะการเงินและผลการดำเนินงานโดยถูกต้องตามที่ควรอย่างมีสาระสำคัญตามหลักการบัญชีที่รับรองทั่วไป
บริษัทฯ ได้ศึกษาและประเมินประสิทธิภาพระบบการควบคุมภายในด้านบัญชี
ตามที่เห็นว่าจำเป็นเพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

บริษัทฯ
ขอเรียนว่าการตรวจสอบบัญชีมิได้ตรวจสอบทุกรายการหากแต่ได้ใช้วิธีการสุ่มตรวจสอบเท่านั้น
นอกจากนี้การศึกษา
และประเมินประสิทธิภาพระบบการควบคุมภายในด้านบัญชีมีวัตถุประสงค์โดยเฉพาะดังที่กล่าวในตอนต้น
ดังนั้นจึงไม่อาจชี้ให้เห็นถึงจุดอ่อนทั้งหมดที่อาจมีอยู่ในระบบการควบคุมภายในได้

อย่างไรก็ดี บริษัทฯ ไม่พบจุดอ่อนที่เป็นสาระสำคัญในระบบการควบคุมภายในด้านบัญชี
ซึ่งมีผลกระทบต่องบการเงินดังกล่าว

บริษัทฯ ขอขอบพระคุณฝ่ายบริหารของบริษัทฯ ที่ได้ให้เกียรติและไว้วางใจแก่บริษัทฯ
และขอขอบคุณฝ่ายจัดการ และเจ้าหน้าที่ฝ่ายบัญชีที่ได้ให้ความร่วมมือแก่บริษัทฯ มาด้วยดีโดยตลอด

ขอแสดงความนับถือ

(นายสมชาย คุรุจิตโกศล)

ผู้สอบบัญชี

บริษัท ผลิตภัณฑ์อาหารกว้างไพศาล จำกัด (มหาชน)